
ДО
ОБЩИНСКИ СЪВЕТ
БУРГАС



Д О К Л А Д Н А  З А П И С К А
ОТ КРАСИМИР СТОЙЧЕВ- ЗАМ. - КМЕТ „ФИНАНСИ, БЮДЖЕТ И ИКОНОМИКА ”


ОТНОСНО: Приемане на годишен обобщен доклад за резултатите от дейността на общинските търговски дружества за 2019г., съгласно изискванията на Закона за публичните предприятия

  УВАЖАЕМИ ОБЩИНСКИ СЪВЕТНИЦИ,
      	 
 Закона за публичните предприятия въвежда изискване за приемане на обобщен доклад за резултатите от дейността на  общинските публични предприятия. Такива са търговските дружества с над 50 на сто общинско участие в капитала, дружества, в които общините по друг начин упражняват доминиращо влияние и дъщерните дружества на търговските дружества, ако чрез тях общината контролира повече от 50 на сто от дяловете/акциите с право на глас или по друг начин упражнява доминиращо влияние. 
С настоящата докладна записка, предоставяме на Вашето внимание, обобщен доклад за резултатите от дейността на общинските публични предприятия за 2019г., изготвен на база финансова информация от едноличните търговски дружества, част от  приети с Решение по т.12 от заседание на Общински съвет – Бургас, проведено на 30.06.2020г. (Протокол № 11/30.06.2020г.) годишни финансови отчети за 2019г.,  и допълнителна информация от общинските публични предприятия, свързана с дейността им през 2019г. Съдържанието на обобщения доклад е определено в Правилника за прилагане на Закона за публичните предприятия.
Предвид изложеното, на основание чл. 21, ал. 1, т. 8 и т. 9 от Закона за местното самоуправление и местната администрация, чл. 29, ал.1 от Закон за публичните предприятия, чл. 12 и чл.19 от Наредба за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас и чл.66, ал.2 от Правилника за прилагане на Закона за публичните предприятия, предлагам Общински съвет Бургас да вземе следното

РЕШЕНИЕ:

1. Приема Годишен обобщен доклад за резултатите от дейността на общинските публични предприятия за 2019г., съгласно приложения към настоящата докладна записка проект.

